作者：无名氏
词牌/韵律：锦堂春・锦堂春慢

paragraphs: 腊雪初晴，冰销凝泮，寻幽闲赏名园。
时向长亭登眺，倚遍朱阑。
拂面严风冻薄，满阶前、霜叶声乾。
见小台深处，数叶江梅，漏泄春权。
百花休恨开晚，奈韶华瞬息，常放教先。
非是东君私语，和煦恩偏。
欲寄江南音耗，念故人、隔阔云烟。
一枝赠春色，待把金刀，翦倩人传。